Komunumaro Nassau

La Verbandsgemeinde Nassau estis komunumaro en Germanio, do administra ligo de pluraj najbaraj komunumoj, ĉirkaŭ la samnoma urbo Nassau borde de la rivero Lahn. Ĝi ekestis en 1972 la fuziis komence de la jaro 2019 kun apuda komunumaro Bad Ems al nova komunumaro Bad Ems-Nassau. Ĉiuj tri administraj unuoj troviĝis respektive troviĝas en la distrikto Rhein-Lahn de la federacia lando Rejnlando-Palatinato. La teritorio apartenas al la mezalta montaro Taunus. El loka mezepoka burgo kun la nomo Nassau originas nobela dinastio, kiu ankoraŭ nuntempe regas la landojn Nederlando kaj Luksemburgio. Ankaŭ la nomo de la ĉefurbo de la karibia insula ŝtato Bahamoj estas referenco al la nobela dinastio kaj baze la loka burgo. Fine de la jaro 2017 la komunumaro havis 11 167 loĝantojn. La administrejo de la komunumaro centre plenumas iujn oficejajn servojn por la loĝantoj de ĉiuj membraj komunumoj, kiuj parte en komparo kun aliaj partoj de Germanio havas relative malmultajn loĝantojn, tial ke vivteno de administrejo kun ĉiuj servoj en ĉiu unuopa komunumo estus malekonomia. Eksteraj ligiloj Oficiala retejo (germane)